తెలంగాణలో మహిళా తహసీల్దార్ దారుణహత్య WATCH LIVE TV
ధోనీ ‘పరుగు’ వేగం.. పోటీపడగలరా..?
భారత మాజీ కెప్టెన్ మహేంద్రసింగ్ ధోనీ వయసు పెరుగుతున్నా.. అలుపెరగని ఉత్సాహంతో మైదానంలో కదులుతూ అందర్నీ
TNN | Updated:
Oct 14, 2017, 12:13PM IST
భారత మాజీ కెప్టెన్ మహేంద్రసింగ్ ధోనీ వయసు పెరుగుతున్నా.. అలుపెరగని ఉత్సాహంతో మైదానంలో కదులుతూ అందర్నీ ఆశ్చర్యపరుస్తున్నాడు. 2019 ప్రపంచకప్ ఆడే ఫిటెనెస్ ధోనీలో ఉందా..? అంటూ విమర్శిస్తున్న వారికి సమాధానం చెప్పే రీతిలో ‘స్టార్ స్పోర్ట్స్’ ఒక వీడియోని విడుదల చేసింది. భారత్, ఆస్ట్రేలియా మధ్య ఇటీవల గువహటిలో ముగిసిన రెండో వన్డేలో ధోనీ పరుగు వేగాన్ని ఓసారి విశ్లేషిస్తే.
బ్యాక్‌వర్డ్ పాయింట్ దిశగా బంతిని నెట్టిన ధోనీ.. గంటకి 30కి.మీ వేగంతో పరుగును మొదలెట్టి.. రెండో పరుగు ముగింపులో ఏకంగా 31కి.మీ వేగానికి చేరుకున్నాడు. వాస్తవానికి అక్కడ ఒక పరుగుకే అవకాశం ఉంది. కానీ.. ధోనీ తన వేగంతో రెండు పరుగులు రాబట్టగలిగాడు. దీంతో మరో ఎండ్‌లో ఉన్న కేదార్ జాదవ్ ఆపసోపాలు పడాల్సి వచ్చింది. ధోనీ వేగంలో సగం కూడా అతను అందుకోలేకపోవడం విశేషం. ప్రస్తుతం ఈ వీడియో సోషల్ మీడియాలో వైరల్‌గా మారింది. ఉసేన్ బోల్ట్, బులెట్ రైలు కంటే ధోనీ వేగం ఎక్కువ అంటూ అభిమానులు తెగ కామెంట్లు చేస్తున్నారు.